— Усе, што мы атрымалі — гэта запаскуджанае памяшканне, прычым несцэнічнае і не ў цэнтры горада, 200 тысяч грывен пазыкі, мінусавая рэпутацыя і вельмі дрэнныя спектаклі. Без выхадных і без грошай пачалі працаваць. Свае тры першыя заробкі я аддаў на паліграфію, таму што ў тэатра нават не было грошай зрабіць афішы. Так, давялося прайсці пэўны шлях. Затое зараз мы маем вынік. З красавіка па чэрвень, напрыклад, у нас адбылося больш за 15 паездак у розныя краіны — гэта і Беларусь, і Чэхія, і Арменія, і Украіна. Мы шмат падарожнічаем, робім розныя міжнародныя праекты. У гэтым сезоне ў нас паставіў французскі рэжысёр Жуль Адры (спектакль “Сьогодні вечері не буде” — “К”), а таксама беларускі — Юрый Дзівакоў (спектакль “Місто богів” — “К”).